1. **Pengawa ti spesel:**
   * **Kangau ungkup bala murid. Mark 1:16-20.**
     + Mark dikelala kategal pemandak. Enti kitai nadai meda ngagai injil ke bukai, kitai engka deka ngaga simpul ke enda betul pasal kangau tu.
     + Tu ukai keterubah ari bala orang tu betemu enggau Jesus. Laban sida ke anak murid John pemaptisa, ari nya sida bisi ninga iya nyebut pasal Jesus, lalu sekeda ari sida bisi udah nitihka Iya. Sida ke dulu ngereja tu meh Andrew enggau John, lepas nya lalu ditangkanka bala menyadi seduai ke bukai *(John 1:35-42)*.
     + Jesus ngajar ari perau Peter, lepas nya sida lalu bulih ikan ari pengawa ajih. Jala empat iku diri menyadi tu nyau semak deka charik kategal pemayuh ikan *(Luke 5:1-7)*. Lebuh maya James enggau John nyeruri jala, Peter lalu begugang ba kaki Jesus *(Luke 5:8-11)*.
     + James enggau John ninggalka apai seduai ke nguasa dagang ba ruang-bilik sida, lalu Peter engau Andrew ngelengkaka pengidup seduai laban deka ngulihka orang. Sida ngubah pengidup diri empu enggau pengidup dunya lebuh ke nyaut kangau Jesus.
2. **Pengawa ba hari Sabat:**
   * **Ngajar dalam rumah sembiang. Mark 1:21-28.**
     + Bup injil enggau terang madah, nurunka rumah sembiang lebuh hari Sabat tu endang pengawa ke seruran digaga Jesus *(Luke 4:16)*.
     + Bakanika sambut orang mayuh ke ajar Jesus? *(Mark 1:22)*.
     + Nadai semua orang lantang ati. Munsuh deka ngachau sembiang sida, lalu ngarapka diri ulih ngerusak pengarap orang ba Jesus *(Mark 1:23-26)*. Pengawa ke nyadi enda lama nya nyau ngasuh orang arap agi ke Iya *(Mark 1:27-28)*.
     + Tiga bengkah pekara datai ari cherita tu:
       1. Antu bisi dalam gerija. “Lalang” mega bisi dalam gerija, kitai enda ulih ngelala sida *(Mt. 13:24-30)*.
       2. Antu ngelala sapa Jesus, lalu nganti maya alai madamka pengarap orang ba Iya.
       3. Jesus ngasuh iya enda inggar. Laban tu ukai maya madah ngagai orang mayuh enggau chara ti tebuka pasal Iya ti Mesiah.
   * **Ngerai. Mark 1:29-34.**
     + Udah pengawa sida ti besembiang tembu, Jesus lalu enggau empat iku ari bala murid Iya ngetu ngagai rumah Peter sereta makai enda dipeda orang mayuh *(Mark 1:29)*.
     + Lebuh sida agi bekemas, sida lalu dipadah pasal mentua indu Peter ke tabin *(Mark 1:30)*. Udah ke gerai ari penyakit iya, ini tuai tu lalu enggau naka ulih mela temuai *(Mark 1:31)*. Berkat ke diberi Jesus ngagai kitai meransang kitai deka magi nya ngagai orang bukai.
     + Pengawa nyelai ke nyadi ba orang ke dirasuk antu udah nyadi ke batang randau orang mayuh di Kapernaum. Nya alai ba penutup hari sabat, lebuh maya matahari padam, sida lalu mai mayuh orang ke sakit ngambika Jesus ngeraika sida *(Mark 1:32-34)*.
     + Naka meh pengaga ati orang mayuh ba rumah Peter. Ukai semuti orang ke udah gerai meri puji, Jesus Empu mega begaga ati meri pengerai ngagai sida.
     + Lepas hari ke balat lelak datai ke jauh malam, nya baru Jesus bisi timpuh alai natka diri.
3. **Pengawa ninting hari:**
   * **Besampi enggau ngajar. Mark 1:35-39.**
     + Ba hari Minggu, bala murid nyadang Jesus deka ngajar ba nengeri. Tang perambu Jesus bebida. Iya deka meri berkat ke datai ari jaku enggau kereja Iya ngagai orang mayuh *(Mark 1:36-39)*.
     + Jesus nadai ngereja utai nitihka peneka diri. Baka selama, Iya deka bejaku enggau Apai Iya, ngambika Iya ulih madah nama ke patut digaga Iya sehari nya *(Mark 1:35; John 8:28)*.
     + Genap hari Jesus ngiga Tuhan dalam sampi, Iya ngasuh kitai neladan Iya *(Mark 6:46; Luke 3:21; 5:16; 9:18; 11:1; 18:1)*. Bisi mega maya Iya besampi semalam-malam *(Luke 6:12-13; Mat. 14:21-23)*.
     + Kati patut kitai baka Jesus, ngiga Tuhan dalam sampi, awakka kitai tau nemu peneka Iya? Ba sekeda maya, enda ke kitai patut ngiga Iya dalam sampi baka nya?
   * **Ngerai enggau basa ke adat. Mark 1:40-45.**
     + Orang sakit lan ke diserara ari orang mayuh kategal penyakit, lalu besugang ba mua Jesus minta pengerai *(Lewi 13:45; Mark 1:40)*.
     + Ba mua orang mayuh Jesus ngereja utai ke belaban enggau adat: Iya negu orang ke sakit lan lalu kamah. Ari ke dirampit pengamah orang ke sakit, orang ke sakit lan nya empu nyau gerai laban Iya.
     + Lebuh kitai datai ba Jesus dalam dosa enggau pengamah, Iya enda lari ari kitai. Iya meri pengampun enggau pengerai, sereta ngasuh kitai tuchi baka Iya.
     + Lepas nyumanka iya, iya meri dua iti pesan enggau dua iti tuju *(Mark. 1:44)*.
       1. Mandangka diri ngagai imam: Iya ngayanka diri bebasaka adat; meri peluang ngagai imam nerima Iya nyadi Mesiah.
       2. Anang madah: Awakka imam nadai penangi ngagai orang ke sakit lan; ngambika orang mayuh enda tekelalu gagitka Mesiah.